### Beslutning

Timmy Østergaard stillede procedureforslag om, at sagen sendes til behandling i Teknik- og Miljøudvalget.

For stemte Frit Borgerligt Fællesskab, O, F og Malthe Bach.

Imod stemte A, B, C, V og Heidi Larsen.

Ø undlod at stemme.

Herefter godkendte Kommunalbestyrelsen Økonomiudvalgets indstilling.

For stemte A, B, C, F, O V, Ø og Kalundborg-Listen

Imod stemte Frit Borgerligt Fællesskab

Sagens indstilling er dermed godkendt.

Afbud: Klara Toft

### Sagsfremstilling

## Resume og sagens baggrund

Doris Lauritsen vil nedgrave luftledninger for at styrke elnettet i Kalundborg og ønsker at fravige kommunens generelle ønske om placering efter gæsteprincippet.
Der fremlægges forslag om placering af ledninger der ikke begrænser fremtidige udviklingsmuligheder.

## Indstillinger

Direktøren anbefaler, at

1. Luftledningerne kan nedgraves og placeres på kommunalt ejede arealer som illustreret på kortbilaget
2. At gæsteprincippet fraviges

## Behandling

Økonomiudvalget og Kommunalbestyrelsen.

## Sagsfremstilling

Elnetselskabet Doris Lauritsen ønsker at nedgrave luftledninger i forbindelse med styrkelsen af elnettet i Kalundborg. Konkret har Doris Lauritsen fremsendt ønske om at nedgrave ledningerne der krydser ved rundkørslen [adresse] - Kåstrupvej - Mia Holm.

Kalundborg Kommune ejer matrikel 9n umiddelbart nord for rundkørslen.
Normalt vil elselskaber give en engangserstatning for ned gravning af luftledninger.

Kalundborg Kommune har imidlertid en principiel beslutning om, at forsyningsledninger som udgangspunkt skal placeres efter gæsteprincippet.
Det vil sige at kommunen ikke modtager erstatning, men at ledningsejeren skal flytte ledningen for egen regning hvis det bliver nødvendigt.

For at imødekomme ønsket om at sikre udviklingsmulighederne på arealet har Doris Lauritsen stillet forslag om at ændre ledningsføringen så den i videst muligt omfang følger matrikelskel, således at en nedgravet luftledning ikke vanskeliggør udviklingen af ejendommen. Se vedlagte kortbilag.

Administrationen anbefaler, at gæsteprincippet fraviges i denne sag, da nedgravningen af ledningen og ændringen af ledningstraceet udvider mulighederne for at udvikle området, og generelt styrker el infrastrukturen i området.

## Økonomiske konsekvenser

Kalundborg Kommune modtager en relativ begrænset erstatning hvis det besluttes at fravige gæste princippet.

[adresse] bemærkninger er indarbejdet i sagen.

### Sagens forløb

17/04/2024 Økonomiudvalget
Anbefales.

Timmy Østergaard tager forbehold.